stanford-oval/wikipedia huggingface dataset:
ประเทศไทย
เชิงอรรถ

↑  ในปี 2558 กรุงเทพมหานครมีผลิตภัณฑ์จังหวัด 4,437,405 ล้านบาท ส่วนจังหวัดแม่ฮ่องสอนมีผลิตภัณฑ์จังหวัด 11,448 ล้านบาท
↑  ดู สถิติคริสต์ศาสนิกชนและคริสตจักรในประเทศไทย
↑  เช่น รัชกาลที่ 9 ทรงสนับสนุนนักศึกษาในปี พ.ศ. 2516 แล้วทรงเปลี่ยนมาสนับสนุนกลุ่มฝ่ายขวาในปี พ.ศ. 2519 และรัฐบาลธานินทร์ จนสู่รัฐบาลพลเอกเปรม ปรากฏชัดในครั้งกบฏยังเติร์กในปี พ.ศ. 2524 ที่ทรงประกาศสนับสนุนรัฐบาลพลเอกเปรมทำให้กบฏล้มเหลว
อ่านเพิ่ม

Chachavalpongpun, Pavin, บ.ก. (2020). Routledge Handbook of Contemporary Thailand. Routledge. ISBN 9781138558410. OCLC 1110657073.
Cooper, Robert George (2008). Culture Shock! Thailand: A Survival Guide to Customs and Etiquette. Marshall Cavendish Editions. ISBN 9789814828772. OCLC 1101343921.
London, Ellen (2008). Thailand Condensed: 2000 Years of History & Culture. Marshall Cavendish Editions. ISBN 9789812615206.
Lonely Planet's Best of Thailand. Lonely Planet guidebooks. Footscray, Vic.: Lonely Planet. 2020. OCLC 1312080896.
Mishra, Patit Paban (2010). The History of Thailand. Greenwood. OCLC 548555562.
Moore, Frank J., บ.ก. (1974). Thailand: Its People, Its Society, Its Culture. HRAF Press. OCLC 722730.
Wyatt, David K. (2003). Thailand: A Short History. Yale University Press. ISBN 9780300084757. OCLC 53392823.
Zawacki, Benjamin (2021). Thailand: Shifting ground between the US and a rising China (2nd ed.). Bloomsbury. OCLC 1232148433.
โมบิลสูทกันดั้ม แม่มดจากดาวพุธ

| --- | --- |
โมบิลสูทกันดั้ม แม่มดจากดาวพุธ
機動戦士ガンダム 水星の魔女 (Kidō Senshi Gandamu: Suisei no Majo)
ชื่อภาษาอังกฤษ: Mobile Suit Gundam: The Witch from Mercury
แนว: เมคา, บันเทิงคดีแนววิทยาศาสตร์สงคราม
สร้างโดย: ฮาจิเมะ ยาตาเตะ โยชิยูกิ โทมิโนะ
โอวีเอ
โมบิลสูทกันดั้ม แม่มดจากดาวพุธ อารัมภบท
กำกับโดย: ฮิโรชิ โคบายาชิ
อำนวยการสร้างโดย: นาโอฮิโระ โองาตะ
เขียนบทโดย: อิจิโร โอโกอูจิ
ดนตรีโดย: ทากาฮาชิ โอมามะ
สตูดิโอ: ซันไรส์
ฉาย: 14 กรกฎาคม พ.ศ. 2565
ความยาว: 23 นาที
อนิเมะโทรทัศน์
กำกับโดย: ฮิโรชิ โคบายาชิ เรียว อันโดะ
อำนวยการสร้างโดย: นาโอฮิโระ โองาตะ
เขียนบทโดย: อิจิโร โอโกอูจิ
ดนตรีโดย: ทากาชิ โอมามะ
สตูดิโอ: ซันไรส์
เครือข่าย: JNN (MBS, TBS)
ฉาย:  2 ตุลาคม พ.ศ. 2565  –  2 กรกฎาคม พ.ศ. 2566
ตอน: 24
 สถานีย่อยการ์ตูนญี่ปุ่น
โมบิลสูทกันดั้ม แม่มดจากดาวพุธ (ญี่ปุ่น: 機動戦士ガンダム 水星の魔女; โรมาจิ: Kidō Senshi Gandamu: Suisei no Majo) เป็นซีรีส์อนิเมะญี่ปุ่นแนวเมคา และเป็นซีรีส์เส้นเรื่องหลักลำดับที่ 15 ในแฟรนไชส์กันดั้มของซันไรส์ ซีรีส์อนิเมะกำกับโดยฮิโรชิ โคบายาชิและเรียว อันโดะ เขียนบทโดยอิจิโร โอโกอูอจิ ออกอากาศตั้งแต่เดือนตุลาคม พ.ศ. 2565 ถึงกรกฎาคม พ.ศ. 2566 ทางช่อง TBS และ MBS สำหรับประเทศไทยออกอากาศทาง ช่อง 7HD ในช่วงของรายการการ์ตูนดังสุดสัปดาห์ ทุกวันเสาร์เวลา 7.30 น. โดยเริ่มออกอากาศในเดือนเมษายน พ.ศ. 2566
แม่มดจากดาวพุธ ถือเป็นอนิเมะโทรทัศน์เส้นเรื่องหลักของแฟรนไชส์กันดั้มเรื่องแรกที่สร้างในรอบ 7 ปีนับตั้งแต่ โมบิลสูทกันดั้ม ไอรอน บลัด ออร์แฟนซ์ และยังเป็นซีรีส์โทรทัศน์เรื่องแรกของแฟรนไชส์ที่มีตัวละครเอกเป็นผู้หญิง (นับเป็นเรื่องที่สี่ของแฟรนไชส์ทั้งหมด ตามหลัง École du Ciel, ซี้ด C.E.73 สตาร์เกเซอร์ และทไวไลต์เอ็กซิส) แก่นของซีรีส์คือเรื่องอันตรายของเทคโนโลยีอุบัติใหม่ควบคู่กับเรื่องการทุจริตทางการเมือง การวิจารณ์ทุนนิยม และการแก้แค้น
ตัวละคร

นางเอกของเรื่อง เป็นชาวดาวพุธ อายุ 17 ปี เป็นนักเรียนปีที่ 2 ของแผนกนักบิน จากสถาบัน Asticassia School of Tecnology มีเอกลักษณ์คือ ผมสีแดง ตาสีเขียว ผิวออกคล้ำ เป็นคนใสซื่อและขี้อายเพราะเธอสูญเสียพ่อตั้งแต่ยังทารก มีเพียงหุ่นกันดั้มแอเรียลที่อยู่เป็นเพื่อนกับเธอจนโต  ทำให้นอกเหนือจากแม่และพี่สาว(กันดั้มแอเรียล) เธอแทบจะคุยกับใครไม่ได้ ที่ดาวพุธ เธอได้รับการฝึกฝนให้เป็นนักบินตั้งแต่ยังเด็ก และต่อมา เธอก็ถูกส่งไปเรียนที่สถาบันตามคำสั่งของแม่เธอ(เบื้องหลังคือวางแผนแก้แค้นเดลลิ่ง) ทันทีๆเข้าเรียน เธอถูกท้าดวลโดยมิโอริเน่ หลังชนะมาได้ เธอถูกมิโอริเน่ปุบปับขอแต่งงาน ทำให้ต้องยอมเป็นคู่หมั้นจำเป็น และต่อมา เธอก็ค่อยๆมีชื่อเสียงในสถาบันมากขึ้นเรื่อยๆ ถึงแม้เธอจะเป็นชาวสปาเซี่ยน(พวกนอกโลก) แต่เธอก็มาอยู่ในแผนก Earthhouse(พวกดาวโลก) ตอนหลัง เธอถูกแม่หลอกใช้ และฆ่าคนอย่างเลือดเย็น ทำให้มิโอริเน่ช็อคกับเหตุการณ์ที่เกิดขึ้น ในภาคต่อมา ชูเล็ตต้าดวลกันดั้มแพ้มิโอริเน่ และถูกบอกเลิกรากัน ทำให้เธอเสียใจ และได้รู้ความลับของตัวเอง ว่าเป็นเพียงร่างโคลนของพี่สาว ในตอนหลังเธอหยุดสงครามที่แม่ของเธอก่อขึ้นมาได้ด้วยหุ่นกันดั้มคาลิบาร์น ทำให้แม่และพี่สาวยอมหยุดสงครามลง และแต่งงานกับมิโอริเน่ในที่สุด
นางรองของเรื่อง เป็นชาวดาวโลก อายุ 17 ปี เป็นนักเรียนปีที่ 2 ของแผนกนักบิน จากสถาบัน Asticassia School of Tecnology เอกลักษณ์คือผมสีขาว ลูกสาวของเดลลิ่ง ประธานบริษัทกลุ่มเบเนอริต และยังเป็นประธานกรรมการนักเรียนอีกด้วย แต่อคติกับพ่อของเธอเนื่องจากไม่ยอมรับในตัวเธอ เธอได้พบชูเล็ตต้าครั้งแรกและขอแต่งงานหลังท้าดวล และตอนหลังเธอได้เป็นประธานบริษัทชั่วคราว ส่วนชูเล็ตต้าเป็นเลขาส่วนตัว และความสัมพันธ์กับชูเล็ตต้าก็ค่อยๆดีขึ้น กับเรียนรู้ที่จะไม่หนีปัญหาซึ่งกันและกันอีกต่อไป แต่หลังชูเล็ตต้าได้กระทำอย่างโหดเหี้ยมต่อหน้าเธอ เธอได้รู้แล้วว่าคู่หมั้นของเธอโดนแม่ตัวเองหลอกใช้มาตลอด จึงถูกบังคับให้ทำข้อตกลงให้ตัวเธอและกูเอลชิงตำแหน่งโฮเดอร์ของโรงเรียนจากชูเล็ตต้า หลังจบสงครามเธอตัดสินใจลาออกและยุบบริษัทพ่อของเธอเพื่อยุติความขัดแย้งระหว่างชาวโลกและชาวนอกโลก กับแต่งงานกับชูเล็ตต้าในที่สุด
รายชื่อตอน > ซีซั่น 1 (2022-2023)

| ตอนที่ | ชื่อไทย / ชื่ออังกฤษ ชื่อตามต้นฉบับของญี่ปุ่น |  ออกอากาศ |  ออกอากาศ ช่อง 7HD |
| --- | --- | --- | --- |

| 0 | "โมบิลสูทกันดั้ม แม่มดจากดาวพุธ - อารัมภบท"  / "Mobile Suit Gundam: The Witch from Mercury – Prologue"  (機動戦士ガンダム 水星の魔女「PROLOGUE」)  | 14 กรกฎาคม 2022 | 22 เมษายน 2023 |

| 1 | "แม่มดกับเจ้าสาว"  / "The Witch and the Bride"  (魔女と花嫁)  | 2 ตุลาคม 2022 | 29 เมษายน 2023 |

| 2 | "โมบิลสูทต้องสาป"  / "Cursed Mobile Suit"  (呪いのモビルスーツ)  | 9 ตุลาคม 2022 | 6 พฤษภาคม 2023 |

| 3 | "ศักดิ์ศรีของกูเอล"  / "Guel's Pride"  (グエルのプライド)  | 16 ตุลาคม 2022 | 13 พฤษภาคม 2023 |

| 4 | "ทุ่นระเบิดที่มองไม่เห็น"  / "Unseen Trap"  (みえない地雷)  | 23 ตุลาคม 2022 | 20 พฤษภาคม 2023 |

| 5 | "สิ่งที่สะท้อนบนดวงตาน้ำแข็ง"  / "Reflection in an Icy Eye"  (氷の瞳に映るのは)  | 30 ตุลาคม 2022 | 27 พฤษภาคม 2023 |

| 6 | "เสียงเพลงที่น่ารำคาญ"  / "A Gloomy Song"  (鬱陶しい歌)  | 6 พฤศจิกายน 2022 | 3 มิถุนายน 2023 |

| 7 |   "Shall We Gundam?" (シャル・ウィ・ガンダム?)  | 20 พฤศจิกายน 2022 | 10 มิถุนายน 2023 |

| 8 | "ทางเลือกของพวกเขา"  / "Their Choice"  (彼らの採択)  | 27 พฤศจิกายน 2022 |  |

| 9 | "ขอเพียงหนึ่งก้าว หากจะก้าวไปหาเธอได้"  / "If I Could Take One More Step Toward You"  (あと一歩、キミに踏み出せたなら)  | 4 ธันวาคม 2022 |  |

| 10 | "ความคิดที่หมุนเวียน"  / "Circling Thoughts"  (巡る想い)  | 11 ธันวาคม 2022 |  |

| 11 | "แม่มดจากโลก"  / "The Witches from Earth"  (地球の魔女)  | 25 ธันวาคม 2022 |  |

| 12 | "หากว่าต้องหนี ฉันขอเดินหน้า"  / "Keep Marching on Instead of Running Off"  (逃げ出すよりも進むことを)  | 8 มกราคม 2023 |  |
รายชื่อตอน > ซีซั่น 2 (2023)

| ตอนที่ | ชื่อไทย / ชื่ออังกฤษ ชื่อตามต้นฉบับของญี่ปุ่น |  ออกอากาศ |  ออกอากาศ ช่อง 7HD |
| --- | --- | --- | --- |

| 13 | "ทูตจากผืนแผ่นดิน"  / "Envoys from the Earth"  (大地からの使者)  | 9 เมษายน 2023 |  |

| 14 | "ความปรารถนาของพวกเธอ"  / "What They Wish For"  (彼女たちのネガイ)  | 16 เมษายน 2023 |  |

| 15 | "กับพ่อและลูก"  / "Father and Child"  (父と子と)  | 23 เมษายน 2023 |  |

| 16 | "วงแหวนแห่งบาป"  / "Cycle of Sin"  (罪過の輪)  | 30 เมษายน 2023 |  |

| 17 | "สิ่งสำคัญ"  / "Precious Things"  (大切なもの)  | 7 พฤษภาคม 2023 |  |

| 18 | "พวกฉันที่ว่างเปล่า"  / "Our Empty Selves"  (空っぽな私たち)  | 21 พฤษภาคม 2023 |  |

| 19 | "ไม่ใช่วิธีที่ดีที่สุด"  / "Not the Best Way"  (一番じゃないやり方)  | 28 พฤษภาคม 2023 |  |

| 20 | "ปลายทางความหวัง"  / "The End of Hope"  (望みの果て)  | 4 มิถุนายน 2023 |  |

| 21 | "สิ่งที่ทำได้ตอนนี้"  / "What We Can Do Now"  (今、できることを)  | 11 มิถุนายน 2023 |  |

| 22 | "เส้นทางที่ถูกร้อยเรียง"  / "The Woven Path"  (紡がれる道)  | 18 มิถุนายน 2023 |  |

| 23 | "ความอ่อนโยนที่ไม่ยอมใคร"  / "Unrelenting Tenderness"  (譲れない優しさ)  | 25 มิถุนายน 2023 |  |

| 24 | "คำอวยพรจากใจนี้แด่เธอ"  / "Final Episode"  (最終回)  | 2 กรกฎาคม 2023 |  |
หมายเหตุ
ในวันที่ 17 มิถุนายน พ.ศ. 2566 งดออกอากาศ โมบิลสูทกันดั้ม แม่มดจากดาวพุธ ทางช่อง 7HD เนื่องจากมีการถ่ายทอดสดการแข่งขันวอลเลย์บอลหญิงเนชันส์ลีก 2023 ไทย พบ เซอร์เบีย
แหล่งข้อมูลอื่น

เว็บไซต์ทางการ (ในภาษาญี่ปุ่น)
โมบิลสูทกันดั้ม แม่มดจากดาวพุธ (อนิเมะ) ที่เครือข่ายข่าวอนิเมะ
อนิเมะ โมบิลสูทกันดั้ม แม่มดจากดาวพุธ ทางปีลีปีลี
Scarlet Heart Thailand

| Scarlet Heart Thailand |
| --- | --- |
สร้างโดย: จีเอ็มเอ็มทีวี Nar-ra-tor
กำกับโดย: ขนิษฐา ขวัญอยู่
แสดงนำ: ต้นตะวัน ตันติเวชกุล เมธวิน โอภาสเอี่ยมขจร กรภัทร์ เกิดพันธุ์
ประเทศแหล่งกำเนิด: ไทย
ภาษาต้นฉบับ: ไทย
การผลิต
ควบคุมงานสร้าง: ณัฐพงศ์ มงคลสวัสดิ์
ออกอากาศ
สถานีโทรทัศน์: จีเอ็มเอ็ม 25
เรต: 
ละครที่เกี่ยวข้อง
เจาะมิติพิชิตบัลลังก์ ข้ามมิติ ลิขิตสวรรค์
Scarlet Heart Thailand เป็นละครโทรทัศน์แนวแฟนตาซี ประวัติศาสตร์ที่นำแสดงโดยต้นตะวัน ตันติเวชกุล และเมธวิน โอภาสเอี่ยมขจร อิงจากนวนิยายจีนเรื่อง ปู้ปู้จิงซิน ของเหริน ไห่เยี่ยน ในปี 2005 กำกับโดย ขนิษฐา ขวัญอยู่ และผลิตโดยจีเอ็มเอ็มทีวี และ Nar-ra-tor ละครเรื่องนี้จะเริ่มถ่ายทำปลายปี 2567
เรื่องย่อ

หญิงสาวจากยุคปัจจุบันที่ข้ามกาลเวลาผ่านเหตุการณ์ลึกลับ และพบว่าตัวเองตื่นขึ้นมาในร่างของลูกสาวขุนนางคนหนึ่ง ขณะที่เธอเผชิญกับประเพณีที่ไม่คุ้นเคยและบรรทัดฐานทางสังคมที่ต่างกัน เธอต้องเข้าไปพัวพันกับการต่อสู้เพื่อแย่งชิงบัลลังก์ในหมู่เจ้าชายที่แต่ละคนต่างกระหายบัลลังก์ ท่ามกลางการวางแผนในราชสำนักและพันธมิตรที่เปลี่ยนแปลงตลอดเวลา เธอได้ค้นพบเสน่ห์ที่ไม่คาดคิดที่ดึงดูดเธอเข้าหาเจ้าชายเหล่านี้
นักแสดง > นักแสดงหลัก

| นักแสดง | แสดงเป็น |
| --- | --- |
ต้นตะวัน ตันติเวชกุล: นาบุญ/เจ้าไลลา
เมธวิน โอภาสเอี่ยมขจร: เจ้าเมืองฟ้า
กรภัทร์ เกิดพันธุ์: เจ้าแสนเทพ
ตะวัน วิหครัตน์: 
ณัฐวรรธน์ จิโรชน์ธิกุล: 
ภูวินทร์ ตั้งศักดิ์ยืน: 
ธนพนธ์ สุขุมพันธนาสาร: 
จิรัชพงศ์ ศรีแสง:
งานสร้าง

Scarlet Heart Thailand เป็นละครเรื่องที่ 3 ที่ดัดแปลงจากนวนิยายเรื่องนี้ หลังจากปู้ปู้จิงซินถูกสร้างเป็นละครจีนเรื่องเจาะมิติพิชิตบัลลังก์ นำแสดงโดยหลิว ซือซือ และอู๋ ฉีหลง ในปี 2011 และละครเกาหลีใต้เรื่องข้ามมิติ ลิขิตสวรรค์ นำแสดงโดยไอยูและอี จุนกิ ในปี 2016 ได้มีการประกาศสร้างฉบับดัดแปลงเป็นภาษาไทยในงาน GMMTV 2024 UP & ABOVE PART 2 เมื่อวันที่ 23 เมษายน 2567 ที่ ยูเนี่ยนฮอลล์ กรุงเทพฯ ซึ่งในระหว่างนั้นทางสถานีได้เปิดเผยรายชื่อนักแสดงหลักและตัวอย่างวิดีโอความยาวหนึ่งนาที
นักแสดงหลักภายในงาน GMMTV's 2024 Up&Above Part 2 เมื่อวันที่ 23 เมษายน 2567
การบินไทย

บริษัท การบินไทย จำกัด (มหาชน)  (อังกฤษ: Thai Airways International Public Company Limited; ชื่อย่อ: ไทย, THAI) เป็นบริษัทฯ มหาชน จดทะเบียนในตลาดหลักทรัพย์แห่งประเทศไทย ดำเนินธุรกิจการบินพาณิชย์ในฐานะสายการบินประจำชาติไทย โดยมีฐานการบินหลักที่ท่าอากาศยานสุวรรณภูมิและท่าอากาศยานภูเก็ต การบินไทยก่อตั้งขึ้นเมื่อวันที่ 1 พฤษภาคม พ.ศ. 2503 การบินไทยเป็นสมาชิกร่วมก่อตั้งกลุ่มพันธมิตรการบินสตาร์อัลไลแอนซ์ เคยเป็นผู้ถือหุ้นใหญ่ในสายการบินนกแอร์เดือนตุลาคม พ.ศ. 2549 การบินไทยทำการบินมากถึง 75 ท่าอากาศยานจำนวนทวีปที่บิน 5 ทวีปมากที่สุดเป็นประวัติการณ์ ในวันที่ 1 มกราคม พ.ศ. 2558 การบินไทยทำการบินด้วยเครื่องบินจำนวน 102 ลำ มากที่สุดในประวัติศาสตร์ของบริษัท
ณ เดือนพฤศจิกายน พ.ศ. 2561 การบินไทยได้ให้บริการการบินไปยังท่าอากาศยานทั้งหมด 62 แห่งใน 32 ประเทศ และประเทศไทย แบ่งเป็นต่างประเทศ 59 สนามบิน ในประเทศไทย 4 สนามบิน ครอบคลุม 3 ทวีปทั่วโลก จากท่าอากาศยานสุวรรณภูมิ ด้วยฝูงบินกว่า 81 ลำ การบินไทยเป็นสายการบินลำดับต้นในเอเชีย ที่ทำการบินในเส้นทางกรุงเทพ–ลอนดอน (ท่าอากาศยานฮีทโธรว์)
นอกจากนี้ การบินไทยได้รับรางวัลสายการบินยอดเยี่ยมของโลก ประจำ ปี 2019 จากสกายแทรกซ์ ได้แก่ รางวัลอันดับ 1 สายการบินที่ให้บริการสปาเลาจน์ ยอดเยี่ยมของโลก (World's Best Airline Lounge Spa 2019) รางวัลอันดับ 1 สายการบินที่มีพนักงานให้บริการ ยอดเยี่ยมของเอเชีย (Best Airline Staff in Asia 2019) และรางวัลอื่นๆ จากสกายแทรกซ์รวม 8 รางวัล อย่างไรก็ดี หลังขาดทุนสะสมมาหลายปี และสถานการณ์โควิด-19 ทำให้พ้นฐานะรัฐวิสาหกิจและเข้ารับการฟื้นฟูกิจการในปี 2563
กิจการองค์กร > ผู้ถือหุ้น

จำนวนผู้ถือหุ้นทั้งหมด:  111,697       ข้อมูล ณ วันที่ 3 กรกฎาคม พ.ศ. 2563
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้น | % หุ้น |
| 1 | กระทรวงการคลัง | 1,044,737,191 | 47.86 |
| 2 | กองทุนรวม วายุภักษ์หนึ่ง โดย บลจ.เอ็มเอฟซี จำกัด (มหาชน) | 186,513,817 | 8.54 |
| 3 | กองทุนรวม วายุภักษ์หนึ่ง โดย บลจ.กรุงไทย จำกัด (มหาชน) | 186,513,817 | 8.54 |
| 4 | บริษัท ไทยเอ็นวีดีอาร์ จำกัด | 56,069,382 | 2.57 |
| 5 | ธนาคารออมสิน | 46,409,885 | 2.13 |
| 6 | นาย ทรงศักดิ์ จิตเจือจุน | 42,159,900 | 1.93 |
| 7 | SOUTH EAST ASIA UK (TYPE C) NOMINEES LIMITED | 23,195,271 | 1.06 |
| 8 | นาย ธนาธิป วิวัฒนกิจเจริญ | 20,000,900 | 0.92 |
| 9 | นาย วิชัย คณาธนะวนิชย์ | 13,225,500 | 0.61 |
กิจการองค์กร > สำนักงาน

สำนักงานการบินไทยในกรุงเทพมหานครแห่งแรก เป็นห้องแถวสามชั้น เลขที่ 1101 ริมถนนเจริญกรุง ซึ่งอยู่ฝั่งตรงกันข้ามเยื้องกับไปรษณีย์กลางบางรัก  อันเป็นศูนย์รวมธุรกิจในยุคนั้น เพื่ออำนวยความสะดวกแก่ลูกค้า ซึ่งส่วนมากเป็นนักธุรกิจและชาวต่างชาติ ต่อมาในปี พ.ศ. 2513 การบินไทยเช่าอาคารเลขที่ 1043 ถนนพหลโยธิน ติดกับซอยลือชา (ซอยพหลโยธิน 3) บริเวณสนามเป้าเป็นสำนักงาน โดยเมื่อปี พ.ศ. 2522 การบินไทยจัดซื้อที่ดินริมถนนวิภาวดีรังสิต เพื่อเป็นที่ตั้งสำนักงานใหญ่ และก่อสร้างอาคารหลังแรกขนาด 5 ชั้น ซึ่งเริ่มใช้ปฏิบัติงานเมื่อปี พ.ศ. 2523 หลังจากนั้นจึงมีโครงการสร้างอาคารถาวร จนกระทั่งแล้วเสร็จสมบูรณ์ในปี พ.ศ. 2532 ก่อนหน้านี้ การบินไทยเคยมีสำนักงานบริเวณถนนหลานหลวง ใกล้กับแยกผ่านฟ้าลีลาศ ซึ่งเป็นที่ตั้งสำนักงานใหญ่เดิมของเดินอากาศไทย ก่อนการควบรวมกิจการ ต่อมาในปี พ.ศ. 2564 การบินไทยได้ประกาศขายอาคารดังกล่าวพร้อมกับอาคารถนนสีลม อาคารรักคุณเท่าฟ้า ดอนเมือง และอสังหาริมทรัพย์ในต่างจังหวัดอีก 7 แห่ง
เมื่อปี พ.ศ. 2506 การบินไทยเปิดสำนักงานสาขาในต่างประเทศที่กรุงโคเปนเฮเกน ประเทศเดนมาร์ก เป็นแห่งแรก ในปี พ.ศ. 2553 สำนักงานสาขาในต่างประเทศของการบินไทย มีทั้งหมด 76 สาขาใน 38 ประเทศ ครอบคลุมทั้ง 5 ทวีป ส่วนศูนย์ซ่อมเครื่องบินของการบินไทย มีอยู่สองแห่งคือ ภายในบริเวณท่าอากาศยานดอนเมือง กรุงเทพมหานคร และภายในบริเวณท่าอากาศยานนานาชาติอู่ตะเภา จังหวัดระยอง
กิจการองค์กร > ผลประกอบการ

ในปี พ.ศ. 2556 ถึง พ.ศ. 2558 การบินไทยมีผลประกอบการขาดทุน การบินไทยมีผลประกอบการกำไรอีกครั้งในปี พ.ศ. 2559 โดยมีกำไรสุทธิ 15.14 ล้านบาท
|  | 2553 | 2554 | 2555 | 2556 | 2557 | 2558 | 2559 | 2560 | 2561 | 2562 | 2563 | 2564 | 2565 | 2566 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| รายได้ (ล้านบาท) | 184,270 | 194,342 | 216,743 | 207,711 | 203,889 | 192,591 | 181,446 | 190,534 | 200,586 | 188,954 | 47,743 | 82,363 | 105,212 | 165,492 |
| กำไร/ขาดทุน สุทธิ (ล้านบาท) | 14,744 | −10,197 | 6,229 | −12,047 | −15,612 | −13,068 | 15 | −2,072 | -11,569 | -12,017 | -141,171 | 55,118 | -272 | 28,096 |
| จำนวนพนักงาน (คน) | 25,884 | 25,848 | 25,412 | 25,323 | 24,952 | 22,864 | 21,998 | 22,370 | 22,054 | 21,367 | 18,361 | 11,182 | 10,640 | 11,146 |
| จำนวนผู้โดยสาร (ล้านคน) | 18.2 | 18.4 | 20.6 | 21.5 | 19.1 | 21.2 | 22.2 | 24.6 | 24.3 | 24.5 | 5.9 | 1.6 | 9 | 13.7 |
| อัตราเปลี่ยนแปลงของผู้โดยสาร |  | 1.3% | 12.1% | 4.3% | 11.2% | 11.% | 4.7% | 10.3% | 1.2% | 0.8% | 75.9% | 72.9% | 462.5% | 52.2% |
| อัตราการบรรทุกผู้โดยสาร (%) | 73.6 | 70.4 | 76.6 | 74.1 | 68.9 | 72.9 | 73.4 | 79.2 | 77.6 | 79.1 | 64.7 | 19.1 | 67.9 | 70.8 |
| จำนวนอากาศยาน (ณ สิ้นปี) | 90 | 89 | 95 | 100 | 102 | 95 | 95 | 100 | 103 | 103 | 103 | 87 | 86 | 77 |
อ้างอิง:
กิจการองค์กร > บริษัทร่วมทุน

ปัจจุบัน พ.ศ. 2567 บริษัทการบินไทยมีสัดส่วนการร่วมทุนดังนี้
กิจการองค์กร > บริษัทร่วมทุน > บริษัทย่อย

| ชื่อบริษัท | % อัตราส่วนการถือหุุ้น |
| --- | --- |
บริษัท ไทยสมายล์แอร์เวย์ จำกัด: 100
บริษัท ไทย-อะมาดิอุส เซาท์อีสต์เอเชีย จำกัด: 55
บริษัท ไทยไฟล์ท เทรนนิ่ง จำกัด: 49
บริษัท วิงสแปน เซอร์วิสเซส จำกัด: 49
บริษัท ทัวร์เอื้องหลวง (ถือหุ้นผ่าน บริษัท วิงสแปน เซอร์วิสเซส จำกัด): 49
กิจการองค์กร > บริษัทร่วมทุน > บริษัทในเครือ

| ชื่อบริษัท | % อัตราส่วนการถือหุ้น |
| --- | --- |
บริษัท ดอนเมืองอินเตอร์เนชั่นแนล แอร์พอร์ต โฮเด็ล จำกัด: 40
บริษัท สายการบินนกแอร์ จำกัด (มหาชน): 8.91
บริษัท ครัวการบินภูเก็ต จำกัด: 30
บริษัท โรงแรมท่าอากาศยานสุวรรณภูมิ จำกัด: 30
บริษัท บริการเชื้อเพลิงการบินกรุงเทพ จำกัด (มหาชน): 7.06
บริษัท ขนส่งน้ำมันทางท่อ จำกัด: 0.00026
บริษัท เทรดสยาม จำกัด: 3.5
บริษัท วิทยุการบินแห่งประเทศไทย จำกัด: 0.90
บริษัท สหโรงแรมไทยและการท่องเที่ยว จำกัด: 1.25
ในปี พ.ศ. 2564 การบินไทยเคยถือหุ้นอยู่ในสายการบินนกแอร์อยู่ 49% นับเป็นผู้ถือหุ้นรายใหญ่อันดับหนึ่ง สัดส่วนหุ้นนกแอร์ที่ถือโดยการบินไทยลดลงจากเดิมเหลือ 8.91%
นอกจากนั้นบริษัทการบินไทยยังมีบริษัทย่อยดังต่อไปนี้
บริษัท ไทย-อะมาดิอุส เซาท์อีสต์เอเชีย จำกัด ถือหุ้นร้อยละ 55
บริษัท วิงสแปน เซอร์วิสเซส จำกัด ถือหุ้นร้อยละ 49
บริษัท ไทยไฟลท์เทรนนิ่ง จำกัด ถือหุ้นร้อยละ 49
บริษัท ทัวร์เอื้องหลวง จำกัด ถือหุ้นร้อยละ 49
บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด ถือหุ้นร้อยละ 40
บริษัท ครัวการบินภูเก็ต จำกัด ถือหุ้นร้อยละ 30
บริษัท โรงแรมท่าอากาศยานสุวรรณภูมิ จำกัด ถือหุ้นร้อยละ 30
บริษัท บริการเชื้อเพลิงการบินกรุงเทพ จำกัด (มหาชน) ถือหุ้นร้อยละ 7.06
บริษัท เทรดสยาม จำกัด ถือหุ้นร้อยละ 3.5
บริษัท สหโรงแรมไทยและการท่องเที่ยว จำกัด ถือหุ้นร้อยละ 1.25
บริษัท วิทยุการบินแห่งประเทศไทย จำกัด ถือหุ้นร้อยละ 0.90
บริษัท ขนส่งน้ำมันทางท่อ จำกัด ถือหุ้นร้อยละ 0.00026
กิจการองค์กร > การบินไทยคาร์โก

บริษัทการบินไทยเคยทำกิจการขนส่งเฉพาะสินค้า โดยมีเครื่องบินขนส่งสินค้าเป็นของบริษัทเองในช่วง ปี พ.ศ. 2522 ถึง พ.ศ. 2526 ด้วยเครื่องบิน Douglas DC-8-62F ทะเบียน HS-TGS
และในระหว่างวันที่ 30 มีนาคม พ.ศ. 2555 - 27 มีนาคม พ.ศ. 2558 ทำการบินโดย B747-400BCF ทะเบียน HS-TGH และ HS-THJ เส้นทางบินได้แก่ทางกรุงเทพแวะเชนไนไปอัมสเตอร์ดัม TG898  กรุงเทพแวะไฮเดอราบัดสิ้นสุดที่แฟรงเฟิร์ต TG890 กรุงเทพแวะไฮเดอราบัดสิ้นสุดที่แฟรงเฟิร์ต TG894 กรุงเทพไปซิดนีย์ TG865 กรุงเทพไปนะริตะ TG862 นะริตะไปเทเปกลับกรุงเทพ TG863 เส้นทางจาก แฟรงเฟิร์ต แวะ เซี่ยเหมิน สิ้นสุดที่ กรุงเทพ TG897
นอกเหนือจากนั้นเป็นเครื่องบินที่บริษัทเช่าทำการบินโดยสายการบินอื่น อีก 3 ลำ ได้แก่เครื่องบินทะเบียน N552MC ใช้บินระหว่าง พ.ศ. 2539 ถึง พ.ศ. 2542 เครื่องบินทะเบียน N774SA N775SA ใช้ในปี พ.ศ. 2553 ถึง พ.ศ. 2554 รวมการบินไทยเคยทำการบินเฉพาะขนส่งสินค้าทั้งหมด 6 ลำ
กิจการองค์กร > ครัวการบินไทย

ครัวการบินไทย (อังกฤษ: THAI Catering Service) เริ่มดำเนินกิจการเมื่อวันที่ 20 เมษายน พ.ศ. 2503 โดยเช่าโรงซ่อมบำรุงรักษาเครื่องบิน และอาคารเล็กอย่างละหนึ่งหลัง ภายในบริเวณท่าอากาศยานกรุงเทพ ที่ดอนเมืองเป็นแห่งแรก เพื่อทำการผลิตและให้บริการอาหารชนิดต่าง ๆ สำหรับสายการบินไทย และสายการบินอื่นอีกมากกว่า 50 สายการบิน
สำนักงานของครัวการบินไทย มีสองแห่งคือ อาคารขนาดใหญ่บนพื้นที่ 90,000 ตารางเมตร ภายในบริเวณท่าอากาศยานนานาชาติสุวรรณภูมิ ซึ่งใช้เทคโนโลยีการผลิตอันทันสมัย เพื่อผลิตอาหารสำหรับรองรับในส่วนของสายการบินไทย และคำสั่งจากลูกค้าทุกสายการบิน โดยปัจจุบันมีกำลังการผลิตอาหารจำนวนมากกว่า 87,000 มื้อต่อวัน ส่วนสำนักงานอีกแห่งหนึ่ง ตั้งอยู่ภายในบริเวณท่าอากาศยานดอนเมือง เพื่อสนับสนุนการกลับมาเปิดดำเนินการบินอีกครั้ง ตลอดจนรองรับความต้องการของเที่ยวบินภายในประเทศ รวมทั้งกิจการภาคพื้นดินอย่างการผลิตขนมอบ (Bakery) และการจัดเลี้ยงต่าง ๆ  โดยมีศักยภาพผลิตอาหารได้สูงสุด 49,000 มื้อต่อวัน
ครัวการบินไทยมีผลงานที่สำคัญคือ เป็นผู้ดำเนินการผลิตและให้บริการอาหารและเครื่องดื่ม แก่นักกีฬาและเจ้าหน้าที่ผู้เกี่ยวข้อง ในการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541, เฟสปิกเกมส์ ครั้งที่ 7 เมื่อปี พ.ศ. 2542 และกีฬามหาวิทยาลัยโลกฤดูร้อน ครั้งที่ 24 เมื่อปี พ.ศ. 2550 ที่กรุงเทพมหานคร รวมถึงในงานไอฉิเอ็กซโป (Aichi Expo) เมื่อปี พ.ศ. 2548 ที่ประเทศญี่ปุ่นด้วย
กิจการองค์กร > ครัวการบินไทย > ภัตตาคารเยลโล ออร์คิด

ภัตตาคารเยลโล ออร์คิด (อังกฤษ: Yellow Orchid Restaurant) เปิดให้บริการเป็นแห่งแรก ภายในท่าอากาศยานดอนเมือง เมื่อปี พ.ศ. 2515 และเริ่มให้บริการสาขาแรก ภายในท่าอากาศยานเชียงใหม่ เมื่อปี พ.ศ. 2529
กิจการองค์กร > ครัวการบินไทย > พัฟแอนด์พาย

ร้านขนมอบพัฟแอนด์พาย (อังกฤษ: Puff & Pie Bakery House) ก่อตั้งขึ้นราวปลายปี พ.ศ. 2538 โดยครัวการบินไทย และเริ่มเปิดทำการเป็นแห่งแรก เมื่อวันที่ 19 พฤศจิกายน พ.ศ. 2540 บริเวณหน้าอาคารรักคุณเท่าฟ้า ด้วยวัตถุประสงค์เพื่อสร้างรายได้เพิ่ม ตลอดจนบริหารบุคลากรและอุปกรณ์ที่มีอยู่ให้เกิดประโยชน์สูงสุด เนื่องจากครัวการบินไทยต้องสูญเสียรายได้ จากการบริการอาหารบนเครื่องบิน (Uplift) เนื่องจาก บมจ.การบินไทย มีนโยบายงดให้บริการอาหารบนเที่ยวบินที่ไม่ตรงเวลาอาหาร ดังนั้นจึงทดลองเปิดขายขนมชนิดต่าง ๆ ปรากฏว่าได้รับความนิยมจากลูกค้าอย่างรวดเร็ว เป็นผลให้ครัวการบินไทยมีรายได้เพิ่ม เกินกว่าเป้าหมายที่กำหนด จึงเพิ่มความสำคัญอย่างจริงจัง โดยมีเป้าหมายในการสร้างรายได้จากกิจการพัฟแอนด์พาย ให้เป็นรายได้หลักอีกทางหนึ่ง นอกเหนือจากงานจัดเลี้ยง รวมถึงจากการผลิตและบริการอาหารบนเที่ยวบิน
ครัวการบินไทยจึงดำเนินการขยายสาขาของร้านพัฟแอนด์พาย โดยแผนระยะแรก จะเปิดขายในพื้นที่ของ บมจ.การบินไทยก่อน เพื่อเป็นสวัสดิการของพนักงาน ทว่าต่อมาได้รับการเรียกร้องจากลูกค้าภายนอก ให้ขยายสาขาเพิ่มขึ้นในที่ต่าง ๆ เพื่อความสามารถในการให้บริการอย่างทั่วถึง ครัวการบินไทยจึงพิจารณาขยายสาขา ในสถานที่ราชการและรัฐวิสาหกิจอื่น ตลอดจนร้านพัฟแอนด์พายเฉพาะกิจ ภายในศูนย์การค้าและงานแสดงสินค้าต่าง ๆ ซึ่งได้รับความนิยมจากลูกค้าเป็นอย่างมากและต่อเนื่อง ครัวการบินไทยจึงพิจารณาขยายตลาด โดยเปิดโครงการ Puff & Pie Whole Sales โดยให้บุคคลภายนอกที่สนใจกิจการ เข้าร่วมประกอบธุรกิจในชื่อ "Puff & Pie Supreme Bakery Delight" ตั้งแต่วันที่ 1 มีนาคม พ.ศ. 2550 เป็นต้นมา
สำหรับรูปแบบของร้านพัฟแอนด์พายส่วนมาก จะสร้างเป็นร้านค้าขนาดเล็ก (Kiosk) มีหลังคาผ้าใบสีขาวและเหลืองเป็นสัญลักษณ์ จำหน่ายอาหารไทย อาหารจีน และอาหารฝรั่งชนิดปรุงสำเร็จ ในชื่อผลิตภัณฑ์ซื้อกลับบ้าน (Take Home) รวมทั้งผลิตภัณฑ์เอื้องหลวง ที่ฝ่ายผลิตและบริการภาคพื้นเป็นผู้ผลิต วางจำหน่ายร่วมด้วย
อัตลักษณ์องค์กร

การบินไทยเป็นหนึ่งในไม่กี่สายการบินที่เคยมีระเบียบการเปลี่ยนเครื่องแบบในตลอดการเดินทาง โดยพนักงานต้อนรับหญิงประจำเที่ยวบินระหว่างประเทศจะต้องเปลี่ยนเครื่องแบบจากชุดสูทสีม่วง (สำหรับแต่งกายนอกห้องโดยสาร) เป็นชุดไทยประเพณี (เห็นได้จากโฆษณาของสายการบิน) ขณะต้อนรับผู้โดยสารที่ขึ้นเครื่องบิน และต้องเปลี่ยนกลับเป็นชุดสูทเมื่อนำผู้โดยสารออกจากเครื่องบิน ซึ่งระเบียบนี้ได้ยกเลิกไปในปี พ.ศ. 2567 ทั้งนี้ ทุกเที่ยวบินของการบินไทยตั้งแต่วันที่ 1 มกราคมของปีดังกล่าว พนักงานต้อนรับหญิงจะสวมใส่ชุดไทยที่ทอจากผ้าไหมผสมเส้นใยจากขวดพลาสติกตลอดการเดินทาง ส่วนชุดสูทสีม่วงยังคงใช้เป็นเครื่องแบบสำหรับพนักงานภาคพื้นเช่นเดิม
เว็บไซต์อาสค์เมนจัดอันดับ สุดยอดแอร์โฮสเตทสาวที่ฮอทที่สุด 10 สายการบินทั่วโลก โดยการบินไทยได้อันดับที่ 7 เว็บไซต์อาร์คเมนส์ ให้เหตุผลว่า พนักงานต้อนรับหญิงบนเครื่องบินดูดีในชุดเครื่องแบบโทนสีม่วง-ทอง รูปร่างหน้าตาสวยงาม การบริการระหว่างการเดินทางดี นอกจากนี้ยังยิ้มแย้มแจ่มใส เป็นมิตรและมารยาทงามอีกด้วย
นอกจากนี้ การบินไทยเคยได้รับการจัดอันดับให้เป็นสายการบินที่ดีที่สุด ลำดับ 5 ของโลก ทั้งนี้ การบินไทยเป็นสายการบินที่คำนึงถึงสุขภาพผู้โดยสารเป็นสำคัญ โดยที่ผ่านมาการบินไทยได้นำเครื่องลงจอดฉุกเฉินที่ท่าอากาศยานนาฮะ
อย่างไรก็ตามเป็นที่ยอมรับ ว่าการบินไทยมีการแทรกแซงจากผู้มีอำนาจทางการเมืองโดยข้อเท็จจริงการบินไทยมีกรรมการผู้อำนวยการใหญ่ 17 คน (นับถึงปี พ.ศ. 2559)
อัตลักษณ์องค์กร > ตราสัญลักษณ์

เมื่อวันที่ 29 มีนาคม พ.ศ. 2503 การบินไทยเปิดตัวตราสัญลักษณ์แบบแรก เป็นภาพตุ๊กตารำไทยซึ่งออกแบบโดย หม่อมเจ้าไกรสิงห์ วุฒิไชย นักออกแบบที่มีชื่อเสียงในสมัยนั้น ซึ่งเป็นผู้ออกเครื่องแบบพนักงานต้อนรับชุดแรกด้วย ต่อมาในปี พ.ศ. 2515 การบินไทยจัดจ้างวอลเตอร์ แลนเดอร์ แอนด์ แอสโซซิเอทส์ (อังกฤษ: Walter Landor & Associates) บริษัทโฆษณาระดับโลก ให้ออกแบบตราสัญลักษณ์ใหม่
จากนั้นราวปลายปี พ.ศ. 2517 คณะผู้แทนการบินไทยเดินทางไปพิจารณาเลือกแบบ ซึ่งคณะผู้ออกแบบนำเสนอกว่าสิบภาพ โดยภาพดอกบัวโดดเด่นที่สุด เนื่องจากมีสีสันกลมกลืนสดใส แต่มีผู้แทนคนหนึ่งเห็นว่า การบินไทยใช้ชื่อบริการว่าเอื้องหลวง หากใช้สัญลักษณ์ดอกบัวก็เป็นการขัดกัน จึงเสนอแนะแก่คณะผู้ออกแบบไว้ ซึ่งต่อมาในวันที่ 8 กันยายน พ.ศ. 2520 เดินอากาศไทยนำภาพดอกบัวดังกล่าว มาใช้เป็นตราสัญลักษณ์ใหม่ แทนภาพช้างเอราวัณสามเศียรอยู่กลางตราอาร์ม สองข้างซ้ายขวาประกอบด้วยภาพปีกนกซ้อนทับบนปีกเครื่องบิน
โดยในปีถัดมา (พ.ศ. 2518) คณะผู้ออกแบบพยายามดัดแปลงแก้ไขจากแบบที่เลือกไว้แล้ว จึงได้แบบที่คณะผู้แทนการบินไทยเห็นชอบเป็นเอกฉันท์ จึงนำมาใช้เป็นตราสัญลักษณ์ใหม่ ซึ่งคณะผู้ออกแบบอธิบายว่าเป็นภาพใบเสมา ซึ่งพบเห็นทั่วไปในประเทศไทย โดยจับวางตะแคงข้าง เพื่อต้องการสื่อถึงความเร็ว เนื่องจากนำมาใช้กับสายการบิน สำหรับสีทองมาจากแสงอร่ามของวัดวาอารามไทย สีม่วงสดมาจากกล้วยไม้ ดอกไม้สัญลักษณ์ของการบินไทย ส่วนสีชมพูมาจากดอกบัว
ทั้งนี้ มักใช้ประกอบกับตัวอักษรชื่อ "ไทย" หรือ "Thai" ตามรูปแบบเดียวกับที่ประกอบอยู่ในตราสัญลักษณ์ใหม่ของเดินอากาศไทย สำหรับตราสัญลักษณ์นี้มักมีผู้ตั้งข้อสังเกตว่า มีความคล้ายคลึงกับลักษณะของดอกรักเสียมากกว่า ผิดแต่เพียงสีที่แท้จริงของดอกรักเป็นขาว โดยตราสัญลักษณ์ดังกล่าวใช้มาถึง 30 ปี จนกระทั่ง พ.ศ. 2548 การบินไทยจัดจ้าง ห้างหุ้นส่วนอินเตอร์แบรนด์ (อังกฤษ: Interbrand Partnership) เป็นผู้ออกแบบลวดลายภายนอกตัวเครื่องบิน พร้อมทั้งเปลี่ยนแปลงสีสันภายในตราสัญลักษณ์ให้สดใสขึ้นกว่าเดิม และปรับปรุงตัวอักษรชื่อที่ประกอบอยู่กับตราสัญลักษณ์ โดยออกแบบขึ้นใหม่ และใช้อักษรอังกฤษตัวพิมพ์ใหญ่ทั้งหมด